Id-Direttiva tal-Kummissjoni 93/26/KEE
ta’ l-4 ta’ Ġunju 1993
li temenda d-Direttiva tal-Kunsill 82/471/KEE li tirrigwarda ċerti prodotti użati fin-nutriment ta’ l-annimali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 82/471/KEE tat-30 ta’ Ġunju 1992 dwar ċerti prodotti użati fin-nutriment ta’ l-annimali [1], kif l-aħħar emendata mid-Direttiva tal-Kunsill 90/654/KEE [2], u b’mod partikolari l-Artikolu 6 tagħha,
Billi d-Direttiva 82/471/KEE tipprovdi għall-emendi regolari tal-kontenut ta’ l-Anness bħala riżultat ta’ żviluppi fl-għarfien xjentifiku jew tekniku;
Billi nstab li huwa meħtieġ li jinbidlu d-disposizzjonijiet li jirrigwardaw id-dikjarazzjoni fuq it-tikketta ta’ l-għalf kompost tal-prodotti fl-Anness li jappartieni għall-grupp "idrossanalogi ta’ aċidi amino";
Billi metodu ġdid ta' teknika jippermetti li tingħata protezzjoni lill-aċidi amino sabiex tiġi evitata d-degradazzjoni fil-kirxa tal-baqar tal-ħalib u għalhekk sabiex tiżdied id-disponibbiltà ta’ dawn in-nutrimenti fl-intestini; billi l-użu ta’ aċidi amino protetti deher li huwa ta’ benefiċċju partikolari għall-baqra tal-ħalib, l-użu ta’ dawn il-prodotti fin-nutriment ta’ l-annimali għandu, għalhekk, jitħalla;
Billi l-miżuri li hemm provvediment dwarhom f'din id-Direttiva huma bi qbil ma’ l-opinjoni tal-Kumitat Permanenti dwar l-Għalf tal-Bhejjem,
ADOTTAT DIN ID-DIRETTIVA:
L-Artikolu 1
L-Anness tad-Direttiva 82/471/KEE huwa emendat kif stabbilit fl-Anness li jidher hawn.
L-Artikolu 2
L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa biex ikunu konformi ma’ din id-Direttiva sa mhux aktar tard mill-31 ta’ Marzu 1994. Huma għandhom jinfurmaw minnufih lill-Kummissjoni dwar dan.
Meta l-Istati Membri jadottaw dawn id-disposizzjonijiet, dawn għandhom jinkludu referenza għal din id-Direttiva jew għandhom ikunu akkumpanjati b’din ir-referenza filwaqt tal-pubblikazzjoni uffiċjali tagħhom. Il-proċedura għal din ir-referenza għandha tkun adottata mill-Istati Membri.
L-Artikolu 3
Din id-Direttiva hija indirizzata lill-Istati Membri.
Magħmula fi Brussel, 4 ta’ Ġunju 1993.